Diari Oficial de la Generalitat Valenciana


Sumari del DOGV 9126, del 13-07-2021 (2021/7592)

Extracte de la Resolució de 2 de juliol de 2021, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant Resolució de 30 de desembre de 2020, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'Ocupació, amb càrrec a l'exercici pressupostari 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9126

Data del DOGV
:   13-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7592


Data del document
:   02-07-2021

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 2 de juliol de 2021, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant Resolució de 30 de desembre de 2020, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'Ocupació, amb càrrec a l'exercici pressupostari 2021. [2021/7592]  
  
BDNS (identif.): 545588.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/545588  
http://www.pap.minhap.gob.es/bdnstrans  
  
Mitjançant Resolució de 30 de desembre de 2020, de la Direcció General de LABORA Servei Valencià d'Ocupació i Formació, publicada en el DOGV número 9006, de 27 de gener de 2021, es va aprovar la convocatòria de subvencions del programa mixt d'ocupació-formació Tallers d'Ocupació amb càrrec a l'exercici pressupostari 2021, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes, amb càrrec a la línia genèrica de subvenció S2946000 del capítol IV del subprograma 322.52 del pressupost del LABORA Servei Valencià d'Ocupació i Formació per a l'exercici 2021.  
Per Resolució de 26 d'abril de 2021, de la Direcció General de LABORA Servei Valencià d'Ocupació i Formació, publicada en el DOGV núm. 9073, de 30 d'abril de 2021, es modifica la resolució de convocatòria anteriorment citada, en el punt segon, en els apartats en els quals s'establia la quantia addicional màxima contemplada en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Per Resolució de 22 de juny de 2021, del conseller d'Economia Sostenible, Sectors Productius, Comerç i Treball, s'autoritza una generació de crèdit per majors ingresses del Servei Públic d'Ocupació Estatal, que incrementa la mencionada línia en 52.674.287,55 euros.  
En la disposició final primera de l'Ordre 6/2020, anteriorment esmentada es faculta a la Direcció General de LABORA Servei Valencià d'Ocupació i Formació, per a dictar les instruccions i adoptar les mesures que considere oportunes per a l'execució i aplicació de la citada ordre, quan concórreguen circumstàncies degudament motivades; les esmentades instruccions i mesures quan tinga caràcter general hauran de publicar-se en el Diari Oficial de la Generalitat Valenciana.  
Fent ús de les esmentades facultats es procedeix, mitjançant la resolució a la qual es refereix el present extracte, a incrementar la dotació pressupostària assignada en el punt segon de la Resolució de 30 de desembre de 2020, de la Direcció General de LABORA Servei Valencià d'Ocupació i Formació, anteriorment esmentada, amb càrrec a la línia genèrica de subvenció S2946000 del capítol IV del subprograma 322.52 del pressupost de LABORA Servei Valencià d'Ocupació i Formació per a l'exercici 2021, fins a un import global màxim de 19.179.857,40 €, cosa que suposa un increment de 06.783.181,40 € que s'afig a la dotació inicial estimada que ascendia a 75.549.614 €.  
  
  
València, 2 de juliol de 2021.- El director general de LABORA Servei Valencià d'Ocupació i Formació: Enric Nomdedéu i Biosca.